Public procurement notice: Contract Notice
Published: 2023-05-10
Buyer: Miskolci Egyetem
Country: HU
Contract type: Works
Procedure: Open procedure
CPV classification: 31520000 | 39141000 | 39715300 | 44221100 | 44411000
Submission deadline: 2023-06-15
Award criteria: The most economic tender

Technical requirements: Egyetemi étterem épületének és környezetének felújítása valamint konyhatechnológiai berendezések, eszközök leszállítása, beépítése és beüzemelése.
Tekintettel arra, hogy az EKR rendszerben legfeljebb 25 MB méretű fájl tölthető fel, ezért AK a 25MB elérő/ meghaladó műszaki dokumentumot tartalmazó mappát max. 25 MB méretű fájlokra darabolta fel, és csomagolta össze. Ajánlatkérő a fájlfelosztást WinRAR programmal végezte. A felosztott archívum fájl 1 db WinRAR ZIP főfájlból, illetve több darab .z01; .z02; … kiterjesztésű segédfájlból áll. A teljes műszaki dokumentáció kicsomagolásához szükséges, mind a főfájl, mind pedig a segédfájlok, egy dedikált mappába való letöltése, ezután elégséges a főfájl kicsomagolását lefuttatni, ezáltal a segédfájlokban tárolt tartalom is automatikusan kicsomagolásra kerül a főfájllal együtt. Javasoljuk az internetről ingyenesen elérhető WinRAR fáljcsomagoló program alkalmazását, de ettől függetlenül más fájldaraboló /fájlegyesítő program is használható.
AK a KDB D.39/17/2021. határozata alapján előírja, hogy az xls fájlban található költségvetés dokumentumával AK azt ellenőrzi, hogy AT adott esetben nem módosította a költségvetési tételeket, mennyiségi adatokat, nem egészítette ki a költségvetést új tételsorral, illetőleg nem törölt költségvetési sorokat, vagy a kiadott árazatlan költségvetésen nem eszközölt bármely olyan módosítást, amely alapján az nem felel meg a közbeszerzési dokumentumokban és a vonatkozó jogszabályokban foglaltaknak. AK tehát az .xls formátumban benyújtandó költségvetéshez mind az érvényességi vizsgálat, mind az értékelés körében önálló funkciót rendel, ennélfogva annak benyújtására előírt követelmény nem formai követelmény.
Nem lehet részekre ajánlatot tenni, mivel a kivitelezési munka egyetlen épület és környezete felújítását jelenti, a munka az organizációs, üzemeltetési, garanciális okok miatt is egységet alkot. A felvonulási, organizációs költségek részekre bontás esetén többször jelentkeznének, amelyek a kivitelezés költségeit indokolatlanul megdrágítanák, erre tekintettel a részekre történő ajánlattétel nem egyeztethető össze a gazdasági ésszerűséggel, a kivitelezés műszaki és gazdasági szempontból költséghatékonyabban oldható meg egységesen, egységes koordináció mellett. Az egyes munkanemek más-más kivitelezővel történő megvalósítása hátráltatná a folyamatos munkavégzést, munkatorlódás alakulhatna ki, amely nehezítené az egyes kivitelezők munkaszervezését. Az egységes kivitelezés során ajánlatkérő számára biztosított az egységesen fennálló jótállási és szavatossági kötelezettségek megléte, amelyek kapcsán az egységes kivitelezésre tekintettel a jótállási viták nem léphetnek fel és ajánlatkérő számára biztosítható a jótállási jogok teljes érvényesítése.
3515 Miskolc, Egyetemváros 40591/11. helyrajzi számú ingatlanon fekvő, 5536 m2 alapterületű Egyetemi étterem és hallgatói klub megnevezésű épület és környezetének teljeskörű felújítása
Földszint: dohánybolt: 42 m2, étterem bejárati zóna: 89m2, készenléti iroda: 104m2, konyha kiszolgáló zóna: 373m2, szórakozóhely: 1461 m2, kültérhez kapcsolódó kiszolgáló egység meglévő épületben: 123m2, tervezett új épületben: 143m2, posta helyén bérelhető helyiség: 129m2
A meglévő épület tartószerkezeti rendszere csak a szükséges mértékben kerül átalakításra. Az épület vasbeton és falazott függőleges tartószerkezetből készült. A födémek vasbeton szerkezetből, a tető rácsostartóból készült. A szerkezetig történő visszabontás és szükséges szerkezeti megerősítések után az épület új külső héjat kap.
A konferenciaterem előtti lábakra emelt közlekedő vasbeton szerkezetű. A közösségi térhez kapcsolva vasbeton szerkezetű, járható tetővel rendelkező külső büfé épül.
A teljes létesítményben új épületgépészeti rendszert kell kialakítani. A víz, szennyvíz, csapadékvíz, oltóvíz ellátás új rendszert kap. Mesterséges szellőzést hővisszanyerős légkezelőgépek beszerelésével kell megoldani. A magasabb komfortú terek hőtermelése VRF rendszerrel készül. A pinceszinti hőközpontba új gázkazánok kerülnek, ezek termelik a melegvizet és biztosítják az alárendelt terek fűtését.
A teljes épületegyüttesben új erős és gyengeáramú hálózat készül. Az erősáramú főelosztót az épület földszintjén kell elhelyezni. A világítást LED-es lámpatestekkel kell megoldani. A tervezett külső területek, létesítmények is új erősáramú hálózatot kapnak. Az épület tetejére napelemes rendszer készül. A meglévő trafó helyiségeiben kiszolgáló funkció létesül. Az új trafó telepítése ezen beruházástól független.
A nyertes ajánlattevő feladata az épület átalakítása és felújítása mellett a közbeszerzési dokumentumokban előírt konyhatechnológiai berendezések, eszközök leszállítása, beépítése és beüzemelése, amelyet követően a nyertes ajánlattevőnek azokkal sikeres próbaüzemet kell végeznie.
Ajánlatkérő felhívja a figyelmet, hogy a teljesítési határidő a sikeres átadás-átvételi eljárással lezárt, továbbá használatbavételi és működési engedéllyel rendelkező épület átadására vonatkozik. Ajánlatkérő csak komplett, működő, beüzemelt étterem és konyha épületet vesz át.
Az épület megújítása mellett az épület körüli terület rendezése is a feladat részét képezi. A terület gépkocsival történő megközelítése az Egyetemi út felől biztosított. Az E/7 épület és az étterem épülete által keretezett területen, az utca szinten, a parkoló mellett a ház gazdasági bejárata került elhelyezésre. A létesítmény ezen dél-keleti oldalán kaptak helyet a földszinten egymás mellett azok a funkciók, melyek kiegészítő elemként vannak jelen a fő funkció mellett: dohánybolt, készenléti iroda és a posta helyén bérelhető helyiség.
Az észak-nyugati oldalon a hallgatói klub közvetlenül kapcsolódik az épület előtti 2 200m2-es burkolt térhez. A kialakítandó gyalogos utak átszövik az épület körüli tereket, mely utak egyike az épület előtt kiemelve a konferencia tér külső teraszát adja.
Ajánlatkérő a 321/2015. (X.30.) Korm. rendelet 46. § alapján rögzíti, hogy ahol a közbeszerzési dokumentumokban meghatározott gyártmányra való hivatkozás található, az a termék jellegének egyértelmű meghatározása érdekében történt, mert a szerződés tárgyának kellően pontos és érthető leírása körülírással nem biztosítható. Azonban az ajánlattevő ajánlatában bármely más olyan terméket is szerepeltethet, amely a meghatározott követelménynek megfelel és azzal egyenértékű. Ajánlatkérő egyértelművé teszi, hogy a „vagy azzal egyenértékű” kifejezést a 321/2015. Korm. rend. előírása miatt szerepelteti.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében vagy a 63. § (1) bekezdés c) pontjában rögzített kizáró okok bármelyike fennáll. Igazolás módja: a) Az ajánlattevőnek a Kbt. 67. § (1) bek. és a 321/2015. (X. 30.) Korm. rendelet (tov: Kr.) 1. § (1) bek. alapján az egységes európai közbeszerzési dokumentum (ESPD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Az ESPD formanyomtatványát a közbeszerzési dokumentumok tartalmazzák. A Kbt. 63. § (1) bek. c) pontja tekintetében Kr. 9. § b) illetve 11. § b) pont szerint jár el Ajánlatkérő. b) A Kr. 3. § (5) bek. alapján közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. c) Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a Kr. 15. § (1) bek. alapján az ajánlatban az ESPD-t a kapacitást rendelkezésre bocsátó szervezet részéről is be kell nyújtani a Kr. 3. § (3) bekezdésében foglaltaknak megfelelő módon. d) Ajánlattevő, illetve az alkalmasság igazolásában részt vevő gazdasági szereplő az ESPD-t a Kr. 4. §-ban és a 6-7. §- ban foglaltaknak megfelelően kitöltve köteles benyújtani. e) Ha az ajánlatkérő a Kbt. 69. § (11) bekezdésében foglaltaknak megfelelően ingyenes elektronikus adatbázisba belépve közvetlenül hozzájuthat a kizáró okok hiányát igazoló adatbázisokhoz, a gazdasági szereplőknek ezen adatbázisok elérhetőségét is fel kell tüntetniük az ESPD megfelelő részeiben, azon adatbázisok elérhetőségeinek kivételével, amelyek ellenőrzését a kizáró okok igazolása körében az ajánlatkérő számára a Kr. előírja. f) Az ajánlatban a Kbt. 67. § (4) bekezdése alapján be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban előírt kizáró okok hatálya alá eső alvállalkozót. g) Ajánlattevő a felhívásban előírt kizáró okok fenn nem állását az ajánlatkérő Kbt. 69. § (4)-(7) bekezdése szerinti felhívására köteles igazolni a Kr. 8. §, 10. § és 12-16. § szakaszaiban foglaltaknak megfelelően. h) Ajánlattevőnek változásbejegyzési eljárás esetében az ajánlathoz kell csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Kr. 13. §]. Amennyiben nincs folyamatban változásbejegyzési eljárás, úgy erről szóló nyilatkozatot kell benyújtani. i) A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolás benyújtható (felhasználható) mindaddig, ameddig az igazolásokban foglalt tény, illetve adat tartalma valós. j) A III. Fejezetben említett igazolási módok az V. Fejezetnek megfelelőn kiválthatók, ha a gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek (Kr. 1. § (4) bek.). A kizáró okok igazolásának ellenőrzését ajánlatkérő két körben végzi: Az 1. körben ajánlatkérő az ESPD alapján vizsgálja a kizáró okok fennállását, majd az ellenőrzés 2. körében a Kbt. 69. § (4) szerint a Kr. szerinti igazolások és nyilatkozatok vizsgálatára kerül sor. Öntisztázás a Kbt. 64. § szerint. A jogerős határozatot az ESPD-vel egyidejűleg kell benyújtani. A Kr. 2-7.§-a irányadó. Ajánlatkérő a Kbt. 74. § (1) bekezdés b) pontja alapján kizárja az eljárásból azt az ajánlattevőt, alvállalkozót, vagy az alkalmasság igazolásában részt vevő szervezetet, aki részéről a Kbt. 62. § (1)-(2) bekezdésében illetve a 63. § (1) bek. c) pontjában meghatározott kizáró ok az eljárás során következik be. A Kr. 1. § (9) bek. alkalmazandó, amely szerint az ajánlattevőnek az ajánlatában annak benyújtásakor nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési szerződés odaítélésére vonatkozó tilalom (személyi tilalom). Javasoljuk a vonatkozó nyilatkozatminta alkalmazását. Kbt. 65.§ (1) bekezdés c) pont szerinti alkalmasság: Sz1) az építőipari kivitelezési tevékenységet végző gazdasági szereplőknek szerepelnie kell az épített környezet alakításáról és védelméről szóló 1997. évi LXXVIII. törvény szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal. Az ajánlattevőnek az ajánlatában az ESPD IV. részének (alfa) szakaszának kitöltésével nyilatkoznia kell az alkalmassági követelménynek való megfelelésről (Kbt. 67.§). Ajánlatkérő a 321/2015. (X. 30.) Korm. rendelet 2.§ (5) bekezdése alapján nem kéri a részletes információk megadását az ESPD IV. részében, elfogadja az érintett gazdasági szereplő ESPD-ben foglalt egyszerű nyilatkozatát. A nem Magyarországon letelepedett gazdasági szereplő esetén a letelepedés szerinti ország nyilvántartásában való szereplést, vagy a letelepedés szerinti országban előírt engedély, jogosítvány vagy szervezeti, kamarai tagság meglétét igazoló dokumentum másolatát kell csatolni. Az alkalmassági követelménynek való megfelelés vonatkozásában a Magyarországon letelepedett gazdasági szereplő esetén a nyilvántartásban szereplés tényét az ajánlatkérő az online elérhető névjegyzék (a Magyar Kereskedelmi és Iparkamara által vezetett on-line Építőipari Kivitelezői Nyilvántartás) lekérdezésével ellenőrzi, a nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani ajánlatkérő erre vonatkozó, a Kbt. 69.§ (4) bekezdés szerinti felhívását követően szükséges. Sz1) Alkalmatlan az ajánlattevő a szerződés teljesítésére, amennyiben az építőipari kivitelezési tevékenységet folytató gazdasági szereplők nem szerepelnek az épített környezet alakításáról és védelméről szóló 1997. évi LXXVIII. törvény szerinti, építőipari kivitelezési tevékenységet végzők névjegyzékében, illetve nem Magyarországon letelepedett gazdasági szereplők esetén a letelepedés szerinti ország nyilvántartásában (feltéve, hogy a letelepedés szerinti ország joga azt előírja), vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal.